Italiano: # Domenico Garello (XIX sec.)

Tra il 1812 e il 1819, l’attore Domenico Garello presenta al teatro di Campetto e al Falcone una serie di farse e parodie (i titoli possono essere in italiano così come in genovese), che hanno come protagonista la maschera del Signor Regina; sono titoli come Il Signor Regina alla Malapaga, Il matrimonio del Signor Regina con la Signora Lattuga, Le cantatrici di Bargagli e Regina capo dell’orchestra dei gobbi, Il convitato di pietra con Regina servo di Don Giovanni, Il signor Regina medico per forza, Regina servitore di due padroni, Regina atterrito dalle apparizioni ed altre. Il Signor Regina, prima di essere una macchietta teatrale, era stato un uomo in carne ed ossa, un vagabondo originario della Riviera di ponente, tale Francesco Cavanna, che si guadagnava la vita andanco in giro per le osterie a fare ridere la gente, che gli allungavano un bicchiere di vino e un pezzo di pane. Nel 1792, a quarant’anni, era morto improvvisamente, completamente ubriaco, cadendo giù per le scale di un’osteria ed era perfino sorto qualche sospetto su questa sua fine, che sembrava poco chiara. Ma la gente non lo avevano dimenticato e alcuni attori, tra i quali il Garello, avevano continuato a interpretare il personaggio a teatro anche a distanza di anni; Martino Piaggio, presentanto il suo primo Lunäio (1815), gli fa dire così:

Forse lo stesso Piaggio aveva collaborato a queste piéces teatrali di poco impegno, soprattutto scrivendo i versi che spesso concludono le singole scene, per riassumerne il contenuto; e in seguito riprese anche lui il personaggio, modificandolo ancora sulle pagine del suo Lunäio, fino a farne il prototipo del genovese di buon senso e «all’antica», figura che ritorna negli anni fino al teatro del Bacigalupo, e da questo in quello di Govi. Le farse del Garello sembravano perdute, fino a quando, negli anni Settanta del secolo scorso, Aidano Schmuckher non scoprì nell’archivio del Museo del Risorgimento Le gelosie del Signor Regina, attibuendole al Piaggio. Secondo F. Toso, questo testo è invece opera del Garello, cosa per varie ragioni più probabile. Chi scrive queste note ha avuto occasione di assistere (1977) a quella che è stata forse l’ultima messa in scena di questa commedia, per la regia di Cesare Viazzi, e interpretata da Nanni Raffo e Franco Paladini, due bravi attori, che forse oggi sono stati un po’ dimenticati.

Qui presentiamo la scena in cui il Signor Regina incontra (e si scontra) con l’altra maschera del teatro genovese, il Caporale fanfarone, che qui si chiama «Enrico» e finge di essere francese per motivi di intreccio, con tutti gli equivochi tipici de questo tipo di teatro. In questo modo, viene riproposta la vecchia comicità del teatro plurilingue secentesco, con le incomprensioni che nascono tra parlanti due lingue diverse. Da ricordare che siamo ai tempi in cui Genova e la Liguria appartenevano all’impero napoleonico e soldati francesi occupanti, che si potevano temere, se ne saranno incontrati molti nella vita reale.

Ligure: # Domenego Garello (sec. XIX)

Tra o 1812 e o 1819, l’attô Domenego Garello o presenta a-o tiatro de Campetto e a-o Falcon unna serie de farse e parodie (i titoli peuan ëse in italian comme in zeneise), che gh’an comme protagonista a mascara do Sciô Regiña, son di titoli comme O Sciô Regiña a-a Mäpaga, O sposaliçio do Sciô Regiña co-a Sciâ Leituga, Le cantatrici di Bargagli e Regina capo dell’orchestra dei gobbi, Il convitato di pietra con Regina servo di Don Giovanni, O Sciô Regiña, mego pe fòrsa, Regiña servitô de doî padroin, Regina atterrito dalle apparizioni, e atre. O Sciô Regiña, avanti d’ëse unna maccetta tiatrale, o l’ea stæto un òmmo in carne e òsse, un gandollo originäio da Rivea de Ponente, çerto Françesco Cavanna, un ch’o se guägnava a vitta de anâ in gio à pe ostaie à fâ rie e gente, che ghe manuavan un gòtto de vin e un tòcco de pan. Do 1792, à quarant’anni, o l’ea mòrto à l’improvvista, ciocco areo, in cazze de pe-e scae de unn’ostaia e gh’ea fiña stæto quarche sospetto in sce sta seu fin, ch’a paiva pöco ciæa. Ma e gente no se l’aivan ascordou e di attoî, tra i quæ o Garello, aivan continuou à interpretâ o personaggio a-o tiatro, ascì à distansa de anni; o Martin Piaggio, in presentâ o seu primmo Lunäio (1815), o ghe fa dî de coscì:

Fòscia o mæximo Piaggio o l’aiva conlaborou à sti pessi tiatrali de pöco impegno, mascime con scrive i versci che de soventi concluddan e scingole scene, à transumme o contegnuo; e dapeu o l’à repiggiou lê ascì o personaggio, con modificâlo ancon in scê pagine do seu Lunäio, fin à fâne o protòtipo do zeneise de bon senso e «à l’antiga», figua ch’a reseconda inti anni fin a-o tiatro do Baçigalô, e da sto chì inte quello do Govi. E farse do Garello paivan perdue, fin quande, di anni Settanta do secolo passou, o Aidano Schmuckher o no l’à descoerto inte l’Archivio do Museo do Risorgimento Le gelosie del Signor Regina, con attribuîle a-o Piaggio. Segondo o F. Toso, sto testo chì o l’é in cangio euvia do Garello, cösa pe varie raxoin ciù probabile. Chi scrive ste nòtte o l’à avuo occaxon de asciste (1977) à quella ch’a l’é stæta fòscia l’urtima missa in scena de sta comedia, pe-a regia do Cesare Viazzi, e interpretâ da-o Nanni Raffo e o Franco Paladini, doî bravi attoî, che fòscia in giornâ son stæti in pittin ascordæ.

Chì coscì, presentemmo a scena donde o sciô Regiña o l’incontra (e o se scontra) con l’atra mascara do tiatro zeneise, o Capoâ fanfaron, che chì o se ciamma «Enrico» e o fa mostra d’ëse franseise pe raxoin de intresso, con tutti i equivochi tipichi de sta smersa de tiatro. À sta mainea, a vëgne repropòsta a vëgia comiçitæ do tiatro plurilengue do seiçento, co-e incomprenscioin che nasce tra chi parla doe lengue despæge. Da tegnî à mente che semmo a-i tempi che Zena e a Liguria appartegnivan à l’impëio napoliònico e de sordatti franseixi occupanti, di quæ avei unna çerta poia, se ne saià incontrou de pe coscì, inta vitta vea.